**ИНФОРМАТИВНИ ЛИСТ**

**УСЛУГЕ И ПРОГРАМИ КОЈИ СУ НА РАСПОЛАГАЊУ ПОСЛОДАВЦИМА**

Послодавцима су на располагању различите услуге и програми да запосле и задрже на послу особе са инвалидитетом. Међу њима су:

**National Disability Coordination Officers** (Национални службеници за координацију запошљавања особа са инвалидитетом) могу да повежу школе са државним службама за запошљавање и да побољшају прелаз из образовања на посао.

**Supported Wage System** (Систем допуне плата) вам омогућује да плату ускладите са продуктивношћу радника са инвалидитетом. Систем је такође на располагању радницима чија би радна места могла бити угрожена због умањене радне способности.

**Disabled Australian Apprenticeship Wage Support** (Допуна плата аустралијских ученика у привреди са инвалидитетом) даје исплате послодавцима који запосле аустралијске ученике у привреди са инвалидитетом, ако испуњавају одређене услове.

**Work Based Personal Assistance** (Индивидуална помоћ на радном месту) помаже око покривања трошкова за услуге подршке на радном месту оних особа којима је потребна редовна помоћ због инвалидитета или болести.

**Transport Allowance** (Додатак за превоз) може да помогне раднику који је добио лекарско уверење да не може да користи јавни превоз.

**National Work Experience Programme** (Национални програм радне праксе) вам пружа прилику да видите како особе са инвалидитетом раде у вашој радној средини и колико су способне да извршавају различите радне задатке.

**Community Development Programme** (Програм за развој заједнице) може да помогне да нађете особе у удаљеним деловима Аустралије – укључујући особе са инвалидитетом – које одговарају потребама ваше фирме.

**За више информација о било којој од ових служби** или за информације о запошљавању особа са инвалидитетом које су специфичне за ваша радна места, погледајте вебсајт www.jobaccess.gov.au или назовите саветника JobAccess-а на 1800 464 800 – позиви са мобилних телефона се наплаћују.